《归田乐卷为彭彦充仪制赋 其一》
明代·程敏政

拂衣何太早，人惜汉彭郎。许国身犹健，还山乐自长。

分泉栽杞菊，升垄看牛羊。莫和陶翁句，长歌与世忘。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。